Diari Oficial de la Generalitat Valenciana


Sumari del DOGV 5416, del 28-12-2006 (2006/15362)

DECRET 204/2006, de 22 de desembre, del Consell, pel qual s'autoritza per a la concessió d'un aval de la Generalitat a la Junta Central d'Usuaris del Vinalopó, l'Alacantí i Consorci de la Marina Baixa.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5416

Data del DOGV
:   28-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/15258


Organisme emissor
:   Conselleria d'Economia, Hisenda i Ocupació

Tipus de document
:   Decret

DECRET 204/2006, de 22 de desembre, del Consell, pel qual s'autoritza per a la concessió d'un aval de la Generalitat a la Junta Central d'Usuaris del Vinalopó, l'Alacantí i Consorci de la Marina Baixa. [2006/Q15210]  
La Llei d'Hisenda Pública de la Generalitat autoritza el Consell per a la concessió d'avals dins de determinades condicions que s'hi fixen.   
Així mateix, la Llei d'Hisenda Pública mencionada disposa, en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, que la Tresoreria de la Generalitat podrà acordar la renúncia del benefici d'excussió establit en l'article 1830 del Codi Civil.  
D'altra banda, l'article 35 de la Llei 15/2005, de 26 de desembre, de Pressupostos de la Generalitat per a l'exercici 2006, establix que la Generalitat podrà prestar avals, durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per Fons de Titulització d'Actius promoguts per aquelles, fins a un límit de 980 milions d'euros. L'aval que s'autoritza per mitjà del present decret està dins del límit esmentat.   
D'acord amb això, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 22 de desembre de 2006,  
DECRETE  
Article 1  
S'autoritza el conseller d'Economia, Hisenda i Ocupació per a concedir a l'entitat pública Junta Central d'Usuaris del Vinalopó, l'Alacantí i Consorci de la Marina Baixa un aval destinat a garantir una operació de crèdit per import de 950.000 euros, destinada a atendre les despeses derivades del transvasament Xúquer-Vinalopó.  
El termini de la vigència de l'anterior autorització acabarà el 31 de març de 2007.  
Article 2  
D'acord amb l'autorització establida en l'article 84.4 de la Llei d'Hisenda Pública de la Generalitat, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, en l'atorgament de l'aval a què fa referència l'article anterior, es renunciarà al benefici d'excussió recollit en l'article 1830 del Codi Civil.  
DISPOSICIÓ FINAL  
S'autoritza el conseller d'Economia, Hisenda i Ocupació perquè determine les altres condicions de l'aval que s'ha de prestar, en el marc del que establix el present decret i la Llei d'Hisenda Pública de la Generalitat i altra normativa d'aplicació.  
València, 22 de desembre de 2006  
El president de la Generalitat,  
FRANCISCO CAMPS ORTIZ.  
El conseller d'Economia, Hisenda i Ocupació,  
GERARDO CAMPS DEVESA.